ОТЧЕТ

ЗА РАБОТАТА НА ЧИТАЛИЩНОТО НАСТОЯТЕЛСТВО ПРИ

НАРОДНО ЧИТАЛИЩЕ "СПОЛУКА-1923"

С. ПУШЕВО, ОБЩ. ВЕЛИКО ТЪРНОВО

ЗА 2020 Г.

 Читалището е уникално българско явление, възникнало през Възраждането. То е един от трите стълба на духовния ни живот, заедно с училището и църквата, допринесли за събуждането на самосъзнанието на българския народ. Негова основа винаги са били библиотечната дейност и художествената самодейност.

 **Художествена самодейност**

 Фолклорът е отражение на живота на народа ни. Предавани от поколение на поколение народните песни и обичаи се съхраняват през вековете и достигат до нас.

 Групата за изворен фолклор „Сполука” през изминалата 2020 г. продължи дейността си. В началото на 2020 г. се провеждаха регулярни репетиции на групата с цел запазване и поддържане на вече изработените песни и обичаи и разучаване на нови такива. През месец януари бяха отбелязани празниците "Трифон Зарезан" и Бабинден" с тържества. Подготовката беше насочена към предстоящите през пролетта празнични събития, част от културния календар на Община Велико Търново. В началото на месец март 2020 г. поради настъпилата в страната епидемия от COVID-19 и с оглед първостепенния приоритет от запазване живота и здравето на участниците в групата и наложените повсеместни противоепидемични мерки бяха преустановени репетициите на групата. Поради настъпилата епидемична обстановка и обявените в страната извънредно положение и извънредна епидемична обстановка репетиции не бяха провеждани регулярно. Такива се правеха инцидентно с намерение групата да участва в част от неотменените събития от културния календар на Община Велико Търново в с. Церова Кория и с. Ново село, но поради тяхната отмяна подготовката беше преустановена. През годината се влоши здравословното състояние на част от участниците в групата, което също не позволи да се възстанови дейността на групата. Настъпилата епидемична обстановка възпрепятства и възможността групата да участва в плануваните фестивали, тъй като същите бяха отменени.

 **Библиотечна дейност**

 Читалищната библиотека предоставя възможност на жителите на селото да имат безплатен достъп до библиотечния фонд. Библиотеката разполага с общо 4480 библиотечни единици. През годината имаше 18 читатели. Посещенията бяха 34, а заетите книги са 63 броя. През 2020 г. фондът на библиотеката беше обогатен с дарение на художествена литература от жителя на селото Красимир Личев.

 През 2020 г. в библиотеката беше получаван ежедневника "Янтра днес".

 **Ремонтни и други дейности**

 През 2020 г. бяха извършени и следните ремонтни дейности, а именно - беше извършен ремонт на част от електрическата инсталация, захранваща санитарното помещение на читалището.

 През 2020 г. беше закупен преносим компютър, тъй като до момента читалището не разполагаше с компютърна техника.

 През 2020 г. читалищното настоятелство проведе общо 4 заседания от които 1 беше проведено присъствено в началото на годината, а останалите чрез средствата за отдалечен достъп.

АНГЕЛ МИЛКОВ АНГЕЛОВ -

ПРЕДСЕДАТЕЛ НА НЧ "СПОЛУКА-1923"

С. ПУШЕВО, ОБЩ. ВЕЛИКО ТЪРНОВО

НЧ "СПОЛУКА-1923" С. ПУШЕВО, ОБЩ. ВЕЛИКО ТЪРНОВО

ОТЧЕТ

ЗА ПОЛУЧЕНИТЕ И РАЗХОДВАНИ СРЕДСТВА ОТ ДЪРЖАВНАТА СУБСИДИЯ И

СРЕДСТВА ОТ СОБСТВЕНИ ПРИХОДИ ЗА 2020 Г.

|  |  |  |
| --- | --- | --- |
|  | **ПАРИЧНИ СРЕДСТВА КЪМ 01.01.2020 Г.**  |  **672,30** |
| в т. ч. | в банки |  672,30 |
|  | в каса |  0,00 |
|  |  |  |
|  | **СРЕДСТВА ОТ ДЪРЖАВНА СУБСИДИЯ** |  |
| I. | ПРИХОДИ ОТ ДЪЖАВНА СУБСИДИЯ | 6260,16 |
| 1. | ДЪРЖАВНА СУБСИДИЯ | 5970,00 |
| 2. | ВНОСКА ОТ НАЛИЧНОСТТА НА КАСАТА 2020 Г. | 290,16 |
| II. | РАЗХОДИ ОТ ДЪРЖАВНА СУБСИДИЯ | 2132,80 |
| 1. | хонорари и осигуровки по ГД | 1332,00 |
| 2. | ел. енергия | 186,74 |
| 3. | транспорт | 0,00 |
| 4. | командировка | 12,00 |
| 5. | финансови услуги-банкови такси | 183,46 |
| 6. | други разходи по издръжката | 162,90 |
| 7. | ремонтни дейности | 46,90 |
| 8. | телефонни разговори | 100,80 |
| 9. | платени данъци по сключени граждански договори | 108,00 |
| 10. | вноска от касовата наличност към 31.12.2020 г. | 290,16 |
|  | ОСТАТЪК ОТ ДЪРЖАВНА СУБСИДИЯ | 4127,36 |
|  |  |  |
|  | **СОБСТВЕНИ СРЕДСТВА** |  |
| I. | ПРИХОДИ | 609,50 |
| 1. | от членски внос | 102,00 |
| 2. | от дарения | 507,50 |
| II. | РАЗХОДИ | 298,80 |
|  |  |  |
|  | **ОСТАТЪК ОБЩО ПАРИЧНИ СРЕДСТВА** |  |
|  | ПАРИЧНИ СРЕДСТВА КЪМ 31.12.2020 Г. | 4799,66 |
| в т. ч. | в банки | 4799,66 |
|  | в каса | 0,00 |

АНГЕЛ МИЛКОВ АНГЕЛОВ -

ПРЕДСЕДАТЕЛ НА НЧ "СПОЛУКА-1923"

С. ПУШЕВО, ОБЩ. ВЕЛИКО ТЪРНОВО